ทานยาคุมแบบ21เม็ด หมด1แผง หลังจากนั้น2วันประจำเดือนมาประมาณ3-4วัน แล้วก็เริ่มทานแผงใหม่จากแผงเก่าเวลาประมาณ7-8วัน ทานไปได้1เม็ดแล้วมีเพศสัมพันธ์จะเป็นไรไหมคะ แล้วถัดมา2-3วันมีอาการจี๊ดๆที่ท้องน้อยเกิดจากอะไรคะ
สวัสดีค่ะ การกินยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้การเริ่มยาคุมแผงใหม่นั้น เมื่อยาหมดแผง ควรหยุดรับประทานยา 7 วัน (ซึ่งเป็นวันที่ประจำเดือนมา) เมื่อเข้าสู่วันที่แปด ไม่ว่าประจำเดือนจะหมดแล้วหรือไม่ ให้เริ่มรับประทานยาแผงใหม่ต่อไปได้ทันที โดยต้องรับประทานยาทุกวันในเวลาเดียวกันเสมอในกรณีนี้ที่เริ่มยาคุมกำเนิด หลังจากเว้น 7 วันจากแผงแรกพอดีนั้น สามารถมีเพศสัมพันธ์ได้เลย มีโอกาสตั้งครรภ์ได้น้อย อาการปวดท้องจี๊ดๆอาจเกิดจากสาเหตุอื่ๆนได้เช่นกล้ามเนื้อหรือเส้นประสาทอักเสบสังเกตอาการถ้ารับประทานยาคุมแล้ว ประจำเดือนไม่มาหรือมีเลือดออกกระปริดกระปรอยจากช่องคลอด ตกขาวผิดปกติ ปวดท้องน้อยมาก หรืออาการปวดจี๊ดๆที่ท้องน้อยไม่หายควรไปพบแพทย์